# Boezinge

a vo kavet e Wikimedia Commons.
* Lec'hiadur e Ieper
* Banniel
* Skoed
Boezinge en izelvroeg, Boezienge e flandrezeg kornôgel, zo ur gumun a-wechall e Flandrez Belgia e rannvro Westhoek hag e proviñs Kornôg-Flandrez. Lakaet eo bet e kumun Ieper gant lezenn 1977.

## Istor
### XX$^{vet}$ kantved

* Brezel-bed kentañ : ar c’hentañ argad alaman gant aezhennoù mougus zo bet kaset war-raok d’an 22 a viz Ebrel 1915 da 5 eur d’abardaez, a-enep da soudarded ar 87vet D.I.T. hag ar 45vet D.I. war dalbenn ar brezel Steenstrate Langemark St Juliaan. Lazhet e voe kantadoù a soudarded vreizhat eus an 73vet hag ar 74vet Rujumant Troadegiezh Tiriadel.

## Douaroniezh

* Gorread : 18,24 km²
* Poblañs (1999) : 2 216 a dud
* Stankter : 121 den/km²

## Melestradurezh

* Ar maerdi.

## Armerzh

* Ti-bresañ Sas.

## Dezougen

* An ti-gar, serret.

## Monumantoù ha traoù heverk

* Er vourc'h
* Iliz katolik Sint Michiel.
* Monumant ar re varv.
* E "Carrefour des Roses" (kroazhent "Molenstraat" ha "Poezelstraat")
* An daol-vaen.
* Plakenn-goun e galleg, brezhoneg hag izelvroeg.
* Ar c'halvar.
* Monumant Francis Ledwige.
Eno e voe staliet ur c'halvar (XVI$^{vet}$ kantved) eus Louergad e Breizh evit enoriñ ar Vretoned marvet eno e-kerzh ar Brezel-bed kentañ hag ivez un daol-vaen eus Henant-Bihan. Emañ monumant ar barzh iwerzhonat Francis Ledwidge just e-kichen, el lec'h ma voe lazhet e dibenn miz Gouhere 1917.

### Bezioù milourel ar C'hommonwealth
#### Bered ar gumun

Ur bez ag ar Brezel-bed kentañ ha 14 bez ag an Eil Brezel-bed zo enni.
| Bro | Niver a soudarded |
| Rouantelezh-Unanet | 15 |
| Hollad | 15 |

#### Bered ar C'hommonwealth

    Artillery Wood Cemetery
Ur vered ag ar Brezel bed kentañ eo. Krouet eo bet e dibenn miz Gouere 1917. Implijet e voe evel ur vered ag an talbenn betek miz Meurzh 1918. 141 bez a voe enni pa voe sinet an arsav-brezel e miz Du 1918. Brasaet e voe da zegemeret bezioù o tont eus an tachennoù-emgann arall hag eus beredoù bihan arall.
Lazhet e voe ar barzh kembreat Hedd Wyn hag ar barzh iwerzhonat Francis Ledwidge e Boezinge d'ar 31añ a viz Gouere 1917. Douaret int bet er vered.
| Ar vered. Bez ar barzh kembreat Hedd Wyn er vered. Monumant Francis Ledwige. | BroNiver a soudarded Afrika ar Su1 Aostralia5 Kanada40 Rouantelezh-Unanet1 255 Zeland-Nevez2 Dianav4 Hollad1 307 |

#### Bered ar C'hommonwealth

    Bard Cottage Cemetery
Ur vered ag ar Brezel-bed kentañ eo. Krouet eo bet e miz Even 1915. Implijet e voe betek miz Here 1918. Goude arsav-brezel miz Du 1918 e voe degaset 14 bez eus ar parkeier tro-dro ha 32 vez eus ar vered Marengo Farm Cemetery, homañ o vout tost-tre e tu ar Su.
| War Stone. Meur a vez. | BroNiver a soudarded Afrika ar Su2 Alamagn4 Kanada15 Rouantelezh-Unanet1 622 Hollad1 643 |

#### Bered ar C'hommonwealth

    Dragoon Camp Cemetery
Ur vered ag ar Brezel-bed kentañ eo. Krouet eo bet d’an 9 a viz Eost 1917 gant Kembreiz an 38th (Welsh) Division. Anvet e voe Villa Gretchen Cemetery da gentañ. Ar gêr saoznek Dragoon a dalv Aerouant, an aerouant ruz o vout arouez Kembre. Implijet e voe ar vered betek miz Here 1918.
| Bro | Niver a soudarded |
| Rouantelezh-Unanet | 66 (10 anezhe chomet dianav) |
| Hollad | 66 |

#### Bered ar C'hommonwealth

    Welsh Cemetery (Caesar’s Nose)
Ur vered ag ar Brezel-bed kentañ eo. Krouet eo bet e miz Gouere 1917 gant Kembreiz an 38th (Welsh) Division. Anvet e voe Villa Gretchen Cemetery da gentañ. Implijet e voe betek miz Du 1917.
| Bro | Niver a soudarded |
| Rouantelezh-Unanet | 68 |
| Hollad | 68 |

#### Bered ar C'hommonwealth

    Colne Valley Cemetery
Ur vered ag ar Brezel-bed kentañ eo. Krouet eo bet e miz Gouere 1915 gant Saozon an Territorial battalions of 49th (West Riding) Division. Implijet e voe betek miz C’hwevrer 1916.
| Bro | Niver a soudarded |
| Rouantelezh-Unanet | 47 |
| Hollad | 47 |

#### Bered ar C'hommonwealth

    Essex Farm Cemetery
Ur vered ag ar Brezel-bed kentañ eo. Krouet eo bet e miz Ebrel 1915. Implijet e voe betek miz Eost 1917.
| Bro | Niver a soudarded |
| Alamagn | 5 |
| Kanada | 9 |
| Rouantelezh-Unanet | 1 107 |
| Chomet dianav penn-da-benn | 83 |
| Hollad | 1 204 |

#### Bered ar C'hommonwealth

    Talana Farm Cemetery
Ur vered ag ar Brezel-bed kentañ eo. Krouet eo bet e miz Ebrel 1915 gant soudarded c’hall. E miz Even 1915 e krogas ar 1st Bn. Rifle Brigade hag ar 1st Bn. Somerset Light Infantry d’ober war he zro. Implijet e voe betek miz Meurzh 1918.
| Bro | Niver a soudarded |
| Rouantelezh-Unanet | 529 |
| Hollad | 529 |

#### Bered ar C'hommonwealth

    La Belle Alliance Cemetery
Ur vered ag ar Brezel-bed kentañ eo. Krouet eo bet e miz C’hwevrer 1916 gant an 10th hag an 11th King’s Royal Rifle Corps. Bezioù arall a voe ouzhpennet enni e mizioù Gouere hag Eost 1917. Anvet eo ar vered diwar anv un atant a zo e kichen.
| Bro | Niver a soudarded |
| Rouantelezh-Unanet | 60 |
| Hollad | 60 |

#### Bered ar C'hommonwealth

    No Man's Cot Cemetery
Ur vered ag ar Brezel-bed kentañ eo. Krouet eo bet e miz Gouere 1917. Implijet e voe betek miz Meurzh 1918. Kalz ag ar soudarded a zo douaret enni a oa Skosiz eus ar 51st (Highland) Division.
| Bro | Niver a soudarded |
| Rouantelezh-Unanet | 60 |
| Hollad | 60 |

## Dave ha notennoù

* ↑ (fr)Lec'hienn "chemins de mémoire" diwar-benn Kalvar Louergad Boezinge
* ↑ (en)WW1 Cemeteries.
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries
* ↑ (en)WW1 Cemeteries